Dan id-dokument fih l-informazzjoni dwar il-prodott approvata għall- Zavesca, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/000435/N/0077) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/zavesca























ANNESS I

SOMMARJU TAL-KARATTERISTIĊI TAL-PRODOTT


1.	ISEM IL-PRODOTT MEDIĊINALI

Zavesca 100mg kapsuli


2.	GĦAMLA KWALITATTIVA U KWANTITATTIVA

Kull kapsula fiha 100mg ta’ miglustat.

Għal-lista sħiħa ta' eċċipjenti, ara sezzjoni 6.1.


3.	GĦAMLA FARMAĊEWTIKA

Kapsula, iebsa

Kapsuli bojod b’“OGT 918” miktub bl-iswed fuq l-għatu u “100” miktub bl-iswed fuq il-korp tal-kapsula.


4.	TAGĦRIF KLINIKU

4.1	Indikazzjonijiet terapewtiċi

Zavesca huwa indikat għall-kura mill-ħalq ta’ pazjenti adulti li għandhom il-marda ta’ Gaucher ta’ tip 1 b’severità minn ħafifa sa moderata. Zavesca jista’ jintuża biss għall-kura ta’ dawk il-pazjenti fejn it-terapija ta’ sostituzzjoni tal-enzimi mhijiex adattata (ara sezzjonijiet 4.4 u 5.1).

[bookmark: OLE_LINK2]Zavesca huwa indikat għall-kura ta’ manifestazzjonijiet newroloġiċi progressivi f’pazjenti adulti u pazjenti pedjatriċi li għandhom il-marda Niemann-Pick ta’ tip Ċ (ara sezzjonijiet 4.4, u 5.1).

4.2	Pożoloġija u metodu ta’ kif għandu jingħata

It-terapija għandha tkun immexxija minn tobba li għandhom esperjenza fl-immaniġġjar tal-marda ta’ Gaucher jew il-marda ta’ Niemann-Pick ta’ tip Ċ.

Pożoloġija

Dożaġġ fil-marda ta’ Gaucher ta’ tip 1

[bookmark: OLE_LINK40][bookmark: OLE_LINK41][bookmark: OLE_LINK38][bookmark: OLE_LINK39]Adulti
Id-doża tal-bidu rrakkomandata għall-pazjenti adulti bil-marda ta’ Gaucher ta’ tip 1 hi ta’ 100 mg, tliet darbiet kuljum.

F’każ ta’ dijarea, jista’ jkun hemm bżonn ta’ tnaqqis temporanju tad-doża għal 100 mg darba jew darbtejn kuljum.

Popolazzjoni pedjatrika

L-effikaċja ta’ Zavesca fi tfal u adoloxxenti b’età minn 0-17-il sena bil-marda ta’ Gaucher tat-tip 1 għada ma ġietx determinata s’issa. M’hemm l-ebda data disponibbli.

Dożaġġ fil-marda ta’ Niemann-Pick ta’ tip Ċ 

Adulti
Id-doża rrakkomandata għall-kura ta’ pazjenti adulti bil-marda ta’ Niemann-Pick ta’ tip Ċ hija 200 mg tliet darbiet kuljum.

Popolazzjoni pedjatrika
Id-doża rrakkomandata għall-kura ta’ pazjenti adoloxxenti (età minn 12-il sena ’l fuq) li għandhom il-marda Niemann Pick tip Ċ hija ta’ 200 mg tliet darbiet kuljum.

Dożaġġ f’pazjenti taħt l-età ta’ 12-il sena għandu jiġi aġġustat skond l-erja tas-superfiċje tal-ġisem kif indikat isfel:

	Erja tas-superfiċje tal-ġisem (m2)
	Doża rrakkomandata

	 1.25
	200 mg tliet darbiet kuljum 

	 0.88 - 1.25
	200 mg darbtejn kuljum 

	 0.73 - 0.88
	100 mg tliet darbiet kuljum 

	 0.47 - 0.73
	100 mg darbtejn kuljum  

	 0.47
	100 mg darba kuljum



Tnaqqis temporanju tad-doża jista’ jkun neċessarju f’xi pazjenti minħabba dijarea.

Il-benefiċċju tal-kura b’Zavesca għall-pazjent għandu jiġi vvalutat fuq bażi regolari (ara sezzjoni 4.4).

Hemm esperjenza limitata bl-użu ta’ Zavesca f’pazjenti bil-marda ta’ Niemann-Pick ta’ tip Ċ taħt l-età ta’ 4 snin.

Popolazzjonijiet speċjali

Anzjani
M’hemmx esperjenza bl-użu ta’ Zavesca f’pazjenti b’età ’l fuq minn 70 sena.

Indeboliment tal-kliewi

[bookmark: OLE_LINK1]It-tagħrif farmakokinetiku jindika li jkun hemm żieda fl-espożizzjoni sistemika għal miglustat f’pazjenti b’indeboliment tal-kliewi. F’pazjenti li l-krejatinina tagħhom titneħħa b’rata aġġustata ta’ 50–70 mL/min/1.73 m2, l-għoti għandu jinbeda b’doża ta’ 100 mg darbtejn kuljum f’pazjenti bil-marda ta’ Gaucher ta’ tip 1, u b’doża ta’ 200 mg darbtejn kuljum (aġġustata għal erja tas-superfiċje tal-ġisem f’pazjenti taħt l-età ta’ 12-il sena) f’pazjenti bil-marda ta’ Niemann-Pick ta’ tip Ċ. 

F’pazjenti li l-krejatinina tagħhom titneħħa b’rata aġġustata ta’ 30–50 mL/min/1.73 m2, l-għoti għandu jinbeda b’doża ta’ 100 mg darba kuljum f’pazjenti bil-marda ta’ Gaucher ta’ tip 1 u b’doża ta’ 100 mg darbtejn kuljum (aġġustata għal erja tas-superfiċje tal-ġisem f’pazjenti taħt l-età ta’ 12-il sena) f’pazjenti bil-marda ta’ Niemann-Pick ta’ tip Ċ. L-użu f’pazjenti b’indeboliment serju tal-kliewi (tneħħija tal-krejatinina ta’ <30 mL/min/1.73 m2) mhuwiex irrakkomandat (ara sezzjonijiet 4.4 u 5.2).

Indeboliment tal-fwied

Zavesca ma kienx evalwat f’pazjenti b’indeboliment tal-fwied.

Metodu ta’ kif għandu jingħata

Zavesca jista’ jittieħed mal-ikel jew fuq stonku vojt.

4.3	Kontraindikazzjonijiet

[bookmark: OLE_LINK10][bookmark: OLE_LINK9]Sensittività eċċessiva għas-sustanza attiva jew għal kwalunkwe sustanza mhux attiva elenkata fis-sezzjoni 6.1.

4.4	Twissijiet speċjali u prekawzjonijiet għall-użu

Rogħda

Madwar 37% tal-pazjenti fil-provi kliniċi bil-marda ta’ Gaucher ta’ tip 1, u 58% tal-pazjenti fi prova klinika bil-marda ta’ Niemann-Pick ta’ tip Ċ irrappurtaw li qabdithom rogħda meta ħadu l-kura. Fil-marda ta’ Gaucher ta’ tip 1, din ir-rogħda kienet deskritta bħala rogħda fiżjoloġika esaġerata fl-idejn. Ir-rogħda s-soltu tibda fi żmien l-ewwel xahar tat-trattament, u f’ħafna każijiet din għaddiet wara xahar sa 3 xhur ta’ trattament kontinwu. It-tnaqqis fid-doża jista’ jnaqqas ir-rogħda, normalment fi ftit jiem, iżda xi kultant jista’ jkun hemm il-bżonn li l-kura titwaqqaf.

Disturbi gastro-intestinali

Avvenimenti gastro-intestinali, prinċipalment dijarea, kienu osservati f’aktar minn 80% tal-pazjenti, jew fil-bidu tal-kura jew b’mod intermittenti waqt il-kura (ara sezzjoni 4.8). X’aktarx il-mekkaniżmu huwa l-inibizzjoni ta’ disaccharidases tal-musrana bħal sucrase-isomaltase fl-apparat gastro-intestinali li twassal għal assorbiment imnaqqas ta’ disaccharides mid-dieta. Fil-prattika klinika, avvenimenti gastro-intestinali indotti minn miglustat kienu osservati li jirrispondu għall-modifikazzjoni fid-dieta skont l-individwu (per eżempju tnaqqis f’sucrose, lactose u fit-teħid ta’ karboidrati oħra), għat-teħid ta’ Zavesca bejn l-ikliet, u/jew għal prodotti mediċinali kontra d-dijarea bħal loperamide. F’xi pazjenti, jista’ jkun neċessarju tnaqqis temporanju fid-doża. Pazjenti b’dijarea kronika jew b’episodji gastro-intestinali persistenti li ma jirrispondux għal dawn l-interventi għandhom jiġu investigati skont il-prattika klinika. Zavesca ma ġiex studjat f’pazjenti b’passat ta’ mard gastro-intestinali sinifikanti, inkluż il-marda ta’ infjammazzjoni tal-musrana.

Każijiet tal‑marda ta’ Crohn ġew irrappurtati wara t‑tqegħid fis‑suq f’pazjenti bil‑marda tat‑tip Ċ ta’ Niemann‑Pick li ġew ittrattati b’Zavesca. Disturbi gastrointestinali huma avvenimenti avversi komuni ta’ Zavesca. Għalekk, il‑possibbilità tal‑marda ta’ Crohn għandha tiġi kkunsidrata f’pazjenti b’dijarea kronika u/jew uġigħ addominali li ma jirrispondix għal interventi jew fl‑avveniment li klinikament imorru għall‑agħar.

Effetti fuq spermatoġenesi

Metodi affidabbli ta’ kontraċezzjoni għandhom ikomplu jintużaw waqt li l-pazjenti rġiel ikunu qed jieħdu Zavesca u għal 3 xhur wara li jitwaqqaf. Zavesca għandu jitwaqqaf u għandha tintuża kontraċezzjoni affidabbli għat-3 xhur ta’ wara qabel ma mara tipprova toħroġ tqila (ara sezzjonijiet 4.6 u 5.3). Studji fil-firien urew li miglustat jaffettwa b’mod negattiv il-produzzjoni tal-isperma u l-parametri tal-isperma u jnaqqas il-fertilità (ara sezzjonijiet 4.6 u 5.3). 

Popolazzjonijiet speċjali

Minħabba esperjenza limitata, Zavesca għandu jintuża b’attenzjoni f’pazjenti b’indeboliment 
tal-kliewi jew tal-fwied. Hemm relazzjoni mill-qrib bejn il-funzjoni tal-kliewi u t-tneħħija ta’ miglustat, u l-espożizzjoni għal miglustat tiżdied ħafna f’pazjenti b’indeboliment serju tal-kliewi (ara sezzjoni 5.2). Fil-preżent, m’hemmx biżżejjed esperjenza klinika f’dawn il-pazjenti biex jingħataw rakkomandazzjonijiet dwar id-dożaġġ. L-użu ta’ Zavesca f’pazjenti b’indeboliment kbir tal-kliewi (b’rata ta’ tneħħija tal-krejatinina ta’ < 30 mL/min/1.73 m2) mhux irrakkomandat.

Marda ta’ Gaucher ta’ Tip 1 

Għalkemm ma saru l-ebda paraguni diretti ma’ Terapija tas-Sostituzzjoni tal-Enzimi (Enzyme Replacement Therapy - ERT) f’pazjenti bil-marda ta’ Gaucher ta’ tip 1 li qatt ma ġew ikkurati qabel, m’hemmx evidenza li Zavesca għandu vantaġġ ta’ effikaċja jew ta’ sigurtà fuq ERT. ERT hi l-kura standard għall-pazjenti li jeħtieġu kura għall-marda ta’ Gaucher ta’ tip 1 (ara sezzjoni 5.1). L-effikaċja u s-sigurtà ta’ Zavesca ma ġewx evalwati speċifikatament f’pazjenti bil-marda ta’ Gaucher li tkun severa.

Huwa rrakkomandat monitoraġġ regolari tal-livell ta’ vitamina B12 minħabba l-prevalenza għolja ta’ nuqqas ta’ vitamina B12 f’pazjenti bil-marda ta’ Gaucher ta’ tip 1. 

Każijiet ta’ newropatija periferali kienu rrappurtati f’pazjenti kkurati b’Zavesca bi jew mingħajr kundizzjonijiet oħra fl-istess waqt bħal nuqqas ta’ vitamina B12 u gammopatija monoklonali. Newropatija periferali tidher li hija aktar komuni f’pazjenti bil-marda ta’ Gaucher ta’ tip 1 meta mqabbla mal-popolazzjoni ġenerali. Il-pazjenti kollha għandhom jgħaddu minn valutazzjoni newroloġika fil-linja bażi u ripetuta. 

F’pazjenti bil-marda ta’ Gaucher ta’ tip 1, huwa rrakkomandat monitoraġġ tal-għadd tal-plejtlits. Tnaqqis ħafif fl-għadd tal-plejtlits mingħajr assoċjazzjoni ma’ fsada kienu osservati f’pazjenti bil-marda ta’ Gaucher ta’ tip 1 li qalbu minn ERT għal Zavesca.

Marda ta’ Niemann-Pick ta’ tip Ċ 

Il-benefiċċju ta’ kura b’Zavesca għall-manifestazzjonijiet newroloġiċi f’pazjenti li għandhom il-marda ta’ Niemann-Pick ta’ tip Ċ għandu jiġi ivvalutat fuq bażi regolari, eż. kull 6 xhur; jekk għandhiex titkompla it-terapija għandu jiġi ivvalutat mill-ġdid wara mill-inqas sena ta’ kura b’Zavesca.

F’xi pazjenti bil-marda ta’ Niemann-Pick ta’ tip Ċ kkurati b’Zavesca kien osservat tnaqqis ħafif fl-għadd ta’ plejtlits mingħajr assoċjazzjoni ma’ fsada. Fil-pazjenti inklużi fil-prova klinika, 40%-50% kellhom għadd ta’ plejtlits taħt l-inqas limitu tan-normal fil-linja bażi. F’dawn il-pazjenti hija rrakkomandata sorveljanza tal-għadd tal-plejtlits.

Tkabbir imnaqqas fil‑popolazzjoni pedjatrika 

Tkabbir imnaqqas kien irrappurtat f’xi pazjenti pedjatriċi bil-marda ta’ Niemann Pick ta’ tip Ċ fil-fażi bikrija ta’ kura b’miglustat fejn it-tnaqqis bikri fiż-żieda fil-piż jista’ jkun akkumpanjat jew segwit minn tnaqqis fiż-żieda fit-tul. It-tkabbir għandu jiġi ssorveljat f’pazjenti pedjatriċi u adoloxxenti waqt kura b’Zavesca; biex titkompla t-terapija il-bilanċ tal-benefiċċju u r-riskju għandu jerġa’ jiġi eżaminat fuq bażi individwali.

Sodium

Dan il-prodott mediċinali fih anqas minn 1 mmol sodium (23 mg) f’kull kapsula, jiġifieri essenzjalment ‘ħieles mis-sodium’.

4.5	Interazzjoni ma’ prodotti mediċinali oħra u forom oħra ta’ interazzjoni

Tagħrif limitat jissuġġerixxi li l-użu ta’ Zavesca flimkien ma’ sostituzzjoni ta’ enżimi b’imiglucerase f’pazjenti bil-marda ta’ Gaucher ta’ tip 1 jista’ jirriżulta fi tnaqqis tal-espożizzjoni għal miglustat (tnaqqis ta’ madwar 22% fis-Cmax u tnaqqis ta’ madwar 14% fl-AUC kien osservat fi studju żgħir ta’ gruppi paralleli). Dan l-istudju indika wkoll li Zavesca m’għandux effett jew għandu effett limitat fuq il-farmakokinetiċi ta’ imiglucerase.

4.6	Fertilità, tqala u treddigħ

Tqala

M’hemmx tagħrif biżżejjed dwar l-użu ta’ miglustat f’nisa tqal. Studji fuq l-annimali wrew tossiċità fl-omm u fl-embriju u l-fetu, inkluż tnaqqis fis-sopravivenza tal-embriju u tal-fetu (ara sezzjoni 5.3). Mhux magħruf ir-riskju potenzjali għall-bniedem. Miglustat jgħaddi mill-plaċenta u m’għandux jintuża waqt it-tqala.

Treddigħ

Mhux magħruf jekk miglustat jiġix imnixxi fil-ħalib tas-sider. Zavesca m’għandux jittieħed waqt it-treddigħ.

Fertilità 

Studji fuq il-far urew li miglustat jaffettwa b’mod negattiv il-parametri tal-isperma (motilità u morfoloġija) u b’hekk inaqqas il-fertilità (ara sezzjonijiet 4.4 u 5.3).

Kontraċezzjoni fl-irġiel u fin-nisa

Nisa li jistgħu joħorgu tqal għandhom jużaw miżuri ta’ kontraċezzjoni. Metodi affidabbli ta’ kontraċezzjoni għandhom jitkomplew waqt li pazjenti rġiel ikunu qed jieħdu Zavesca u għat-3 xhur ta’ wara li jitwaqqaf (ara sezzjonijiet 4.4 u 5.3).

4.7	Effetti fuq il-ħila biex issuq u tħaddem magni

Zavesca ftit li xejn għandu effett fuq il-ħila biex issuq u tħaddem magni. Sturdament kien irrapportat bħala reazzjoni avversa komuni, u pazjenti li jbatu minn sturdament m’għandhomx isuqu jew jużaw magni.

4.8	Effetti mhux mixtieqa

Sommarju tal-profil ta’ sigurtà

L-aktar reazzjonijiet avversi komuni rrappurtati fi studji kliniċi b’Zavesca kienu dijarea, gass fl-istonku, uġigħ addominali, telf ta’ piż u rogħda (ara sezzjoni 4.4). L-aktar reazzjoni avversa komuni u serja rrappurtata b’kura ta’ Zavesca fi studji kliniċi kienet newropatija periferali (ara sezzjoni 4.4).

Fi 11-il prova klinika dwar indikazzjonijiet differenti, 247 pazjent kienu kkurati b’Zavesca b’dożaġġ ta’ 50‑200 mg t.i.d. għal tul medju ta’ 2.1 sena. Minn dawn il-pazjenti, 132 kellhom il-marda ta’ Gaucher ta’ tip 1, u 40 kellhom il-marda ta’ Niemann-Pick ta’ tip Ċ. Ir-reazzjonijiet avversi ġeneralment kienu ħfief sa moderati fis-severità tagħhom u seħħew bi frekwenza simili fl-indikazzjonijiet u d-dożaġġi eżaminati kollha. 

Lista ta’ reazzjonijiet avversi f’tabella

Reazzjonijiet avversi minn provi kliniċi u rappurtar spontanju li seħħew f’> 1% tal-pazjenti, huma mniżżlin fit-tabella taħt skont is-sistema tal-klassifika tal-organi u skond il-frekwenza (komuni ħafna: ≥ 1/10, komuni: ≥ 1/100 sa < 1/10, mhux komuni:  1/1,000 sa < 1/100, rari:  1/10,000 sa < 1/1,000, rari ħafna: < 1/10,000). F’kull sezzjoni ta’ frekwenza, l-effetti mhux mixtieqa għandhom jitniżżlu skont is-serjetà tagħhom. L-effetti li huma l-aktar serji għandhom jitniżżlu l-ewwel, segwiti minn dawk anqas serji.

Disturbi tad-demm u tas-sistema limfatika 
Komuni			Tromboċitopenja

Disturbi fil-metaboliżmu u n-nutrizzjoni
Komuni ħafna		Tnaqqis fil-piż, tnaqqis fl-aptit

Disturbi psikjatriċi
Komuni			Depressjoni, nuqqas ta’ rqad, tnaqqis fil-libido   

Disturbi fis-sistema nervuża
Komuni ħafna		Tregħid
Komuni		Newropatija periferali, atassja, amneżija, parasteżija, ipoestesija, uġigħ ta’ ras, sturdament

Disturbi gastro-intestinali
Komuni ħafna		Dijarea, gass, uġigħ addominali
Komuni			Tqalligħ, rimettar, nefħa/skumdità addominali, stitikezza, dispepsja

Disturbi muskoluskeletriċi u tat-tessuti konnettivi
Komuni			Spażmi fil-muskoli, debbulizza fil-muskoli 

Disturbi ġenerali u kondizzjonijiet ta’ mnejn jingħata 
Komuni			Għeja, astenja, tertir u tħossok ma tiflaħx

Investigazzjonijiet
Komuni			Studji ta’ trasmissjoni tan-nervaturi mhux normali	


Deskrizzjoni ta’ reazzjonijiet avversi magħżula

Tnaqqis fil-piż kien irrappurtat f’55% tal-pazjenti. L-ikbar prevalenza kienet osservata bejn 6 xhur u 12‑il xahar.

Zavesca kien studjat f’indikazzjonijiet fejn ċertu avvenimenti rrapportati bħala reazzjonijiet avversi, bħal sintomi/sinjali newroloġiċi u newropsikoloġiċi, disfunzjoni konoxxittiva u tromboċitopenja jista’ jkunu kkawżati wkoll mill-marda li ġa hemm.

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Sintomi
L-ebda sintomi akuti ta’ doża eċċessiva ma kienu identifikati. Matul l-istudji kliniċi, Zavesca ngħata f’dożi sa 3000 mg/kuljum sa sitt xhur f’pazjenti li huma pożittivi għall-HIV. Avvenimenti avversi osservati kienu jinkludu granuloċitopenja, sturdament u parasteżija. Lewkopenja u newtropenja kienu osservati wkoll fi grupp simili ta’ pazjenti li ngħataw doża ta’ 800 mg/kuljum jew iktar.

Immaniġġar
F’każ ta’ doża eċċessiva kura medika ġenerali hija rakkomandata.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Prodotti oħra għall-passaġġ tal-ikel u għall-metaboliżmu.
Kodiċi ATC: A16AX06

Marda ta’ Gaucher ta’ Tip 1

Il-marda ta’ Gaucher hi marda metabolika li tintiret li hi kkawżata min-nuqqas 
fil-kapaċità tal-ġisem biex ikisser il-glucosylceramide, li jirriżulta fil-ħżin ta’ lysosomal ta’ dan 
il-materjal u f’patoloġija mifruxa. Miglustat hu impeditur ta’ glycosylceramide synthase, l-enzima responsabbli għall-ewwel pass tas-sintesi ta’ ħafna mill-glikolipidi. In vitro, glucosylceramide synthase huwa inibit minn miglustat b’IC50 ta’ 20-37 µM. Barra dan, kienet intweriet azzjoni inibitorja fuq glycosylceramidase mhux lisożomali b’mod sperimentali in vitro. L-azzjoni ta’ inibizzjoni fuq glucosylceramide synthase hi r-raġuni għat-terapija tat-tnaqqis tas-sottostrat (substrate reduction therapy) fil-marda ta’ Gaucher.

Il-prova importanti ħafna dwar Zavesca saret f’pazjenti li ma setgħux jew li ma ridux jieħdu l-ERT. Ir-raġunijiet li ma ntużatx l-ERT kienu jinkludu l-iskumdità tal-infużjoni minn ġol-vini u d-diffikultajiet tal-aċċess għall-vini. Tmienja u għoxrin pazjent li kellhom il-marda ta’ Gaucher ta’ tip 1 li kienet minn ħafifa sa moderata, kienu rreġistrati f’dan l-istudju mhux komparattiv li dam 12-il xahar, u 22 pazjent temmew l-istudju. Wara 12-il xahar, kien hemm tnaqqis medju fil-volum tal-organu tal-fwied ta’ 12.1% u tnaqqis medju fil-volum tal-milsa ta’ 19.0%. Żieda medja fil-konċentrazzjoni tal-emoglobina ta’ 0.26 g/dL u żieda medja fl-għadd tal-plejtlets ta’ 8.29  109/L kienu osservati. Tmintax-il pazjent imbagħad komplew jirċievu Zavesca taħt protokoll ta’ kura estiż mhux tabilfors. Il-benefiċċju kliniku kien eżaminat wara 24 u 36 xahar fi 13-il pazjent. Wara 3 snin ta’ kura kontinwa b’Zavesca, kien hemm tnaqqis medju fil-volum tal-organu tal-fwied u tal-milsa ta’ 17.5% u 29.6%, rispettivament. Kien hemm żieda medja ta’ 22.2  109/L fl-għadd tal-plejtlets u żieda medja ta’ 0.95 g/dL fil-konċentrazzjoni tal-emoglobina.

Sar studju ieħor fejn kemm l-individwi kif ukoll il-pazjenti kienu jafu liema mediċina qed tintuża, ikkontrollat, li fih 36 pazjent li kienu rċivew kura bl-ERT għal mill-inqas sentejn, intgħażlu b’mod arbitrarju għal tliet gruppi ta’ kura: grupp li kompla l-kura bl-użu ta’ imiglucerase, grupp ieħor li ngħata imiglucerase flimkien ma’ Zavesca, u l-aħħar grupp li fih il-pazjenti qalbu l-kura għal Zavesca. Dan l-istudju twettaq fuq perjodu ta’ paragun randomised ta’ 6 xhur segwit minn estensjoni ta’18-il xahar fejn il-pazjenti kollha rċevew monoterapija ta’ Zavesca. Fl-ewwel 6 xhur f’pazjenti li qalbu għal Zavesca, il-volumi tal-organi tal-fwied u tal-milsa u l-livelli ta’ emoglobina ma nbidlux. F’xi pazjenti, kien hemm tnaqqis fl-għadd tal-plejtlets u żieda fl-attività tal-chitotriosidase li jindika li t-terapija b’Zavesca tista' ma żżommx l-istess kontroll tal-attività tal-marda fil-pazjenti kollha. 29 pazjent komplew fil-perjodu ta’ estensjoni. Meta mqabbel mar-riżultati wara 6 xhur, il-kontroll tal-marda baqa’ ma nbidilx wara 18 u 24 xahar ta’ monoterapija ta’ Zavesca (20 u 6 pazjenti, rispettivament). L-ebda pazjent ma wera deterjorazzjoni rapida tal-marda ta’ Gaucher tat-tip 1 wara bidla għall-monoterapija ta’ Zavesca.

F’dawn iż-żewg studji ta’ hawn fuq intużat doża totali ta’ 300 mg ta’ Zavesca kuljum, maqsuma fi tliet dożi. Fi studju ieħor b’terapija waħda, imwettaq fuq 18-il pazjent, ingħatat doża totali ta’ 150 mg kuljum, u r-riżultati jindikaw tnaqqis fl-effikaċja meta mqabbla mad-doża ta’ 300 mg.

Studju open-label, mhux komparattiv ta’ sentejn kien jinvolvi 42 pazjenti bil-marda ta’ Gaucher ta’ tip 1, li kienu rċevew mill-inqas 3 snin ta’ ERT u li ssodisfaw b’mod sħiħ il-kriterji ta’ marda stabbli għal mill-inqas sentejn. Il-pazjenti inqalbu għal monoterapija b’miglustat 100 mg t.i.d. Il-volum tal-fwied (varjabbli primarju tal-effikaċja) ma nbidilx mil-linja bażi sat-tmiem tal-kura. Sitt pazjenti waqqfu il-kura b’miglustat qabel iż-żmien minħabba l-possibbiltà li l-marda marret għall-agħar, kif definit fl-istudju. Tlettax-il pazjent waqqfu l-kura minħabba avveniment avvers. Tnaqqis żgħir fil-medja tal-emoglobina [–0.95 g/dL (95% CI: –1.38, –0.53)] u l-għadd tal-plejtlits [-44.1 × 109/L (95% CI: –57.6, –30.7)] kienu osservati bejn il-linja bażi u t-tmiem tal-istudju. Wieħed u għoxrin pazjent temmew 24 xahar ta’ kura b’miglustat. Minn dawn, 18-il pazjent fil-linja bażi kienu fil-miri terapewtiċi stabbiliti għall-volum tal-fwied u tal-milsa, livelli ta’ emoglobina, u għadd tal-plejtlits, u 16-il pazjent baqgħu f’dawn il-miri terapewtiċi kollha f’Xahar 24.

Manifestazzjonijiet fl-għadam tal-marda ta’ Gaucher tat-tip 1 kienu evalwati fi 3 studji kliniċi open-label f’pazjenti kkurati b’miglustat 100 mg t.i.d. għal perjodu sa sentejn (n = 72). F’analiżi miġbura ta’ tagħrif mhux ikkontrollat, punteġġi Z tad-densità tal-minerali fl-għadam fl-ispina lombari u fl-għonq femorali żdiedu b’aktar minn 0.1 unità mil-linja bażi f’27 (57%) u 28 (65%) tal-pazjenti b’qisien lonġitudinali tad-densità tal-għadam. Ma kien hemm l-ebda avveniment ta’ kriżi tal-għadam, nekrożi avaskulari jew ksur waqt il-perjodu ta’ kura.

Marda ta’ Niemann-Pick ta’ tip Ċ 

Il-marda ta’ Niemann-Pick ta’ tip Ċ hija disturb newrodeġenerattiv rari ħafna, progressiv b’mod kostanti u eventwalment fatali, ikkaratterizzat minn traffikar indebolit tal-lipidi fiċ-ċelluli. Il-manifestazzjonijet newroloġiċi huma kkunsidrati sekondarji għall-akkumulazzjoni mhux normali ta’ glycosphingolipids fiċ-ċelluli newronali u glijali.

Tagħrif li jsostni s-sigurtà u l-effikaċja ta’ Zavesca fil-marda ta’ Niemann-Pick ta’ tip Ċ ġej minn prova klinika open-label prospettiva u minn stħarriġ retrospettiv. Il-prova klinika inkludiet 29 pazjent adult u minorenni f’perjodu kkontrollat ta’ 12-il xahar, segwit minn estensjoni tat-terapija għal medja ta’ tul totali ta’ 3.9 snin u sa 5.6 snin. Barra dan, 12-il pazjent pedjatriku oħra ħadu sehem f’sottostudju mhux ikkontrollat għal medja ta’ tul totali ta’ 3.1 snin u sa 4.4 snin. Fost il-41 pazjent li ħadu sehem fil-prova 14-il pazjent kienu kkurati b’Zavesca għal aktar minn 3 snin. Is-stħarriġ kien jinkludi serje ta’ każijiet ta’ 66 pazjent ikkurati b’Zavesca barra mill-prova klinika għal medja ta’ tul ta’ żmien ta’ 1.5 snin. Iż-żewġ settijiet ta’ tagħrif kienu jinkludu pazjenti pedjatriċi, adoloxxenti u adulti ta’ età li varjat minn sena sa 43 sena. Id-doża tas-soltu ta’ Zavesca f’pazjenti adulti kienet 200 mg t.i.d., u kienet aġġustata kif meħtieġ skond l-erja tas-superfiċje tal-ġisem f’pazjenti pedjatriċi.

Globalment it-tagħrif wera li kura b’Zavesca tista’ tnaqqas il-progressjoni tas-sintomi newroloġiċi klinikament rilevanti f’pazjenti bil-marda ta’ Niemann-Pick ta’ tip Ċ.

Il-benefiċċju ta’ kura b’Zavesca għall-manifestazzjonijiet newroloġiċi f’pazjenti bil-marda ta’ Niemann-Pick ta’ tip Ċ għandu jiġi evalwat fuq bażi regolari, eż. kull 6 xhur; jekk għandhiex titkompla t-terapija għandu jiġi ivvalutat mill-ġdid wara mill-inqas sena ta’ kura b’Zavesca, (ara sezzjoni 4.4).

5.2	Tagħrif farmakokinetiku

Il-parametri farmakokinetiċi ta’ miglustat kienu evalwati f’individwi b’saħħithom, fi grupp żgħir ta’ pazjenti li kellhom il-marda ta’ Gaucher ta’ tip 1, il-marda ta’ Fabry, pazjenti infetti bl-HIV, u f’adulti adoloxxenti u tfal bil-marda ta’ Niemann‑Pick ta’ tip Ċ jew il-marda ta’ Gaucher ta’ tip 3.

Il-kinetika ta’ miglustat tidher li hija lineari mad-doża u ma tiddependix miż-żmien. F’indvidwi b’saħħithom miglustat jiġi assorbit malajr. Il-konċentrazzjonijiet massimi fil-plażma jintlaħqu madwar sagħtejn wara li tittieħed id-doża. Il-bijodisponibilità assoluta ta’ Zavesca mhijiex magħrufa. Meta Zavesca jittieħed mal-ikel, ir-rata tal-assorbiment tonqos (Cmax naqset b’36% u tmax intlaħaq sagħtejn iktar tard min-normal), imma dan m’għandu l-ebda effett statistikament sinifikanti fuq l-ammont ta’ assorbiment ta’ miglustat (AUC naqset b’14%).

Il-volum apparenti tad-distribuzzjoni ta’ miglustat hu ta’ 83 L. Miglustat ma jeħilx mal-proteini tal-plażma. Fil-biċċa l-kbira miglustat huwa eliminat permezz ta’ eskrezzjoni renali, b’irkupru mill-awrina tal-mediċina mhux mibdula li jammonta għal 70-80% tad-doża. Ir-rata ta’ tneħħija apparenti mill-ħalq (apparent oral clearance) (CL/F) hi ta’ 230 ± 39 mL/min. Il-medja tal-half-life hi ta’ 6–7 sigħat.

Wara għoti ta’ doża waħda ta’ 100 mg 14C-miglustat lill-voluntiera b’saħħithom, 83% tar-radjuattività kienet irkuprata fl-awrina u 12% fl-ippurgar. Bosta metaboliti kienu identifikati fl-awrina u fl-ippurgar. L-aktar metabolit abbundanti fl-awrina kien miglustat glucuronide li jammonta għal 5% tad-doża. Il-half-life terminali tar-radjuattività fil-plażma kienet 150 siegħa li tissuġġerixxi l-preżenza ta’ metabolit wieħed jew aktar b’half-life twila ħafna. Il-metabolit responsabbli għal dan għadu ma ġiex identifikat, iżda jista’ jakkumula u jilħaq konċentrazzjonijiet li jaqbżu dawk ta’ miglustat fi stat fiss.

Meta mqabbla ma’ individwi b’saħħithom, il-farmakokinetika ta’ miglustat hija simili f’pazjenti adulti bil-marda ta’ Gaucher ta’ tip 1 u pazjenti adulti bil-marda ta’ Niemann‑Pick ta’ tip Ċ. 

Popolazzjoni pedjatrika

Tagħrif farmakokinetiku kien miksub minn pazjenti pedjatriċi bil-marda ta’ Gaucher ta’ tip 3 b’età minn 3 snin sa 15‑il sena u minn pazjenti bil-marda ta’ Niemann-Pick ta’ tip Ċ b’età minn 5 snin sa 16-il sena. Dożaġġ fit-tfal b’200 mg t.i.d. aġġustat għall-erja tas-superfiċje tal-ġisem wassal għall-valuri ta’ Cmax u AUC li kienu madwar darbtejn dawk miksuba wara 100 mg t.i.d. f’pazjenti bil-marda ta’ Gaucher ta’ tip 1, konsistenti mal-farmakokinetika lineari mad-doża ta’ miglustat. Fi stat stabbli, il-konċentrazzjoni ta’ miglustat fil-fluwidu ċerebrospinali ta’ sitt pazjenti bil-marda ta’ Gaucher ta’ tip 3 kienet 31.4–67.2% ta’ dik fil-plażma.

Tagħrif limitat dwar pazjenti li jbatu bil-marda ta’ Fabry u b’indeboliment tal-funzjoni tal-kliewi wera li s-CL/F tonqos iktar ma tonqos il-funzjoni tal-kliewi. Waqt li n-numru ta’ individwi b’indeboliment tal-kliewi minn ħafif sa moderat kien żgħir ħafna, it-tagħrif jindika tnaqqis fis-CL/F ta’ madwar 40% u 60%, rispettivament, f’indeboliment tal-kliewi minn ħafif sa moderat (ara sezzjoni 4.2). Tagħrif dwar indeboliment sever tal-kliewi hu limitat għal żewg pazjenti bir-rata ta’ tneħħija tal-krejatinina ta’ 18 – 29 mL/min, u dan ma jistax ikun estrapolat taħt din il-medda. Dan it-tagħrif jissuġġerixxi tnaqqis fis-CL/F ta’ mill-inqas 70% f’pazjenti b’indeboliment sever tal-kliewi.

Mill-medda ta’ tagħrif disponibbli, ma kienu osservati l-ebda relazzjonijiet jew tendenzi sinifikanti bejn il-parametri farmakokinetiċi ta’ miglustat u l-varjanti demografiċi (età, BMI, sess jew razza).

M’hemm l-ebda tagħrif farmakokinetiku disponibbli f’pazjenti b’indeboliment tal-fwied jew fl-anzjani (> 70 sena).

5.3	Tagħrif ta’ qabel l-użu kliniku dwar is-sigurtà

L-effetti prinċipali li dehru fl-ispeċi kollha kienu tnaqqis fil-piż tal-ġisem u dijarea u, bl-użu ta’ dożi ogħla, ħsara tal-mukosa gastro-intestinali (tgħawwir u ulċeri). Effetti oħrajn li dehru fl-annimali b’dożi li jirriżultaw f’livelli ta’ espożizzjoni simili għal jew moderatament ogħla mil-livelli ta’ espożizzjoni kliniċi kienu: bidliet fl-organi tal-limfojde fl-ispeċi kollha ttestjati, bidliet fit-transaminase, formazzjoni ta’ spazji żgħar mimlijin bl-arja fit-tirojde u fil-frixa, katarretti, nefropatija u bidliet mijokardijaċi fil-firien. Dawn ir-riżultati kienu kkunsidrati li seħħew bħala konsegwenza tal-indeboliment.

L-għoti ta’ miglustat lill-firien Sprague-Dawley maskili u femminili permezz ta’ gavage orali għal sentejn f’livelli ta’ doża ta’ 30, 60 u 180 mg/kg/kuljum wassal għal żieda fl-inċidenza ta’ iperplasja taċ-ċellola interstizjali testikolari (ċellola Leydig) u adenomi fil-firien maskili fil-livelli ta’ dożaġġ kollha. L-espożizzjoni sistemika fid-doża l-aktar baxxa kienet inqas jew komparabbli għal dik osservata fil-bnedmin (ibbażat fuq l-AUC0-) fid-doża rrakkomandata għall-bnedmin. Ma ntlaħaqx Livell tal-Ebda Effett Osservat (NOEL) u l-effett ma kienx dipendenti mid-doża. Ma kienx hemm żieda relatata mal-mediċina fl-inċidenza ta’ tumur f’firien maskili u femminnili fl-ebda organu ieħor. Studji mekkanistiċi wrew mekkaniżmu speċifiku għall-firien li huwa kkunsidrat bħala ta’ rilevanza baxxa għal bnedmin.

L-għoti ta’ miglustat lill-ġrieden CD1 maskili u femminnili permezz ta’ gavage orali f’livelli ta’ doża ta’ 210, 420 u 840/500 mg/kg/kuljum (tnaqqis fid-doża wara nofs sena) għal sentejn wasslet għal żieda fl-inċidenza ta’ leżjonijiet infjammati u iperplastiċi fil-musrana l-kbira fiż-żewġ sessi. Ibbażat fuq mg/kg/kuljum u kkoreġut għad-differenzi fit-tneħħija fl-ippurgar, id-dożi kkorrispondew għal 8, 16 u 33/19 darba l-ogħla doża rrakkomandata għall-bniedem (200 mg t.i.d.). Kultant dehret karċinoma fil-musrana l-kbira bid-dożi kollha b’żieda statistikament sinifikanti fil-ġrupp bid-doża l-għolja. Rilevanza ta’ dawn is-sejbiet għall-bnedmin ma tistax tiġi eskluża. Ma kienx hemm żieda relatata mal-mediċina fl-inċidenza ta’ tumuri fi kwalunkwe organu ieħor.

Miglustat ma wera l-ebda potenzjal għal effetti mutaġeniċi jew klastoġeniċi fit-testijiet stàndard ta’ ġenotossiċità.

Studji dwar l-effett tossiku minn dożi ripetuti fil-firien juru degradazzjoni u atrofija tat-tubu seminiferu. Studji oħrajn urew bidliet fil-parametri tal-isperma (konċentrazzjoni, moviment u morfoloġija tal-isperma) li kienu konsistenti mat-tnaqqis fil-fertilità osservata. Dawn l-effetti seħħew b’livelli ta’ doża aġġustati għall-erja tas-superfiċje tal-ġisem simili għal dawk tal-pazjenti, imma wrew li kienu riversibbli. Miglustat naqqas is-sopravivenza tal-embriju u tal-fetu fil-firien u fil-fniek. Ġew irrappurtati twelid li jieħu fit-tul, it-telf wara l-impjantazzjoni żdied, u żdiedet ukoll l-inċidenza ta’ anomaliji vaskulari fil-fniek. Dawn l-effetti jistgħu jkunu parzjalment marbuta ma’ tossiċità tal-omm.

Fi studju li dam sejjer sena, kienu osservati bidliet fit-treddigħ tal-firien nisa. Il-mekkaniżmu ta’ dan l-effett mhux magħruf.


6. TAGĦRIF FARMAĊEWTIKU

6.1	Lista ta’ eċċipjenti

Kontenut tal-kapsula

Sodium starch glycollate,
Povidone (K30), 
Magnesium stearate

Qoxra tal-kapsula

Gelatin, 
Titanium dioxide (E171).

Linka tal-kitba

Black iron oxide (E172),
Shellac.

6.2	Inkompatibbiltajiet

Mhux applikabbli.

6.3	Żmien kemm idum tajjeb il-prodott mediċinali

5 snin.

6.4	Prekawzjonijiet speċjali għall-ħażna

Taħżinx f’temperatura ’l fuq minn 30C.

6.5	In-natura tal-kontenitur u ta’ dak li hemm ġo fih

Strixxi tal-folja ta’ ACLAR/ALU fornuti f’kaxxa li fiha 4 strixxi tal-folji. Kull strixxa tal-folja fiha 21 kapsula għal total ta’ 84 kapsula.

6.6	Prekawzjonijiet speċjali għar-rimi 

L-ebda ħtiġijiet speċjali għar-rimi.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Advanz Pharma Limited
Unità 17, Northwood House
Northwood Crescent
Northwood, Dublin 9
D09 V504
Irlanda
Janssen‑Cilag International NV
Turnhoutseweg 30
B‑2340 Beerse
Il-Belġju


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ

EU/1/02/238/001


9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 20 ta’ Novembru 2002

Data tal-aħħar tiġdid: 08 ta’ Diċembru 2012


10.	DATA TA’ REVIŻJONI TAT-TEST


[bookmark: _Hlt146943190][bookmark: _Hlt146943191]Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu.

A.	MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur responsabbli għall-ħruġ tal-lott
Janssen Pharmaceutica NV
Turnhoutseweg 30
B-2340 Beerse
Il-Belġju

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.


B.	KUNDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi 
tal-Prodott, sezzjoni 4.2).


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini.


[bookmark: OLE_LINK14]D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
1. Meta l-Aġenzija Ewropea għall-Mediċini titlob din l-informazzjoni; 
1. Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 

























ANNESS III

TIKKETTAR U FULJETT TA’ TAGĦRIF

























A. TIKKETTAR 


	TAGĦRIF LI GĦANDU JIDHER FUQ IL-PAKKETT TA’ BARRA

KARTUNA TA’ BARRA




	1.	ISEM TAL-PRODOTT MEDIĊINALI



Zavesca 100 mg kapsuli

miglustat


	2.	DIKJARAZZJONI TAS-SUSTANZA(I) ATTIVA(I)



Kull kapsula fiha 100 mg ta’ miglustat


	3.	LISTA TA’ EĊĊIPJENTI





	4.	GĦAMLA FARMAĊEWTIKA U KONTENUT



Kapsula, iebsa
84 kapsula


	5.	MOD TA’ KIF U MNEJN JINGĦATA



Aqra l-fuljett ta’ tagħrif qabel l-użu.
Użu orali


	6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL



Żomm fejn ma jidhirx u ma jintlaħaqx mit-tfal.


	7.	TWISSIJA(IET) SPEĊJALI OĦRA, JEKK MEĦTIEĠA




	8.	DATA TA’ SKADENZA



EXP


	9.	KONDIZZJONIJIET SPEĊJALI TA’ KIF JINĦAŻEN



Taħżinx f’temperatura ’l fuq minn 30C.




	
10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN.




	11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ



Advanz Pharma Limited
Unità 17, Northwood House
Northwood Crescent
Northwood, Dublin 9
D09 V504
Irlanda
Janssen‑Cilag International NV
Turnhoutseweg 30
B‑2340 Beerse
Belġju


	12.	NUMRU(I) TAL- AWTORIZZAZZJONI GĦAT-TQEGĦID FIS-SUQ



EU/1/02/238/001


	13.	NUMRU TAL- LOTT  



Lot


	14.	KLASSIFIKAZZJONI ĠENERALI TA’ KIF JINGĦATA  




	15.	ISTRUZZJONIJIET DWAR L-UŻU




16.	INFORMAZZJONI BIL-BRAILLE

Zavesca


17.	IDENTIFIKATUR UNIKU – BARCODE 2D

barcode 2D li jkollu l-identifikatur uniku inkluż.


18.	IDENTIFIKATUR UNIKU - DATA LI TINQARA MILL-BNIEDEM

PC
SN
NN




	TAGĦRIF MINIMU LI GĦANDU JIDHER FUQ IL-FOLJI JEW FUQ L-ISTRIXXI

FOLJI




	1.	ISEM IL- PRODOTT MEDIĊINALI



Zavesca 100 mg kapsuli

miglustat


	2.	ISEM TAD-DETENTURTAL-AWTORIZZAZZJONI GĦAT-TQEGĦID FIS-SUQ



Janssen‑Cilag IntAdvanz Pharma Limited


	3.	DATA TA’ SKADENZA



EXP


	4.	NUMRU TAL-LOTT



Lot


5.	OĦRAJN



























B. FULJETT TA’ TAGĦRIF

Fuljett ta’ tagħrif: Informazzjoni għall-utent

Zavesca 100 mg kapsuli
miglustat

Aqra sew dan il-fuljett kollu qabel tibda tieħu din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah.
· Jekk ikollok aktar mistoqsijiet, jekk jogħġbok staqsi lit-tabib jew lill-ispiżjar tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anke jekk għandhom l-istess sinjali ta’ mard bhal tiegħek.
· Jekk ikollok xi effett sekondarju kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett 
1. X’inhu Zavesca u għalxiex jintuża
2. [bookmark: OLE_LINK71][bookmark: OLE_LINK72]X’għandek tkun taf qabel ma tieħu Zavesca
3. Kif tieħu Zavesca
4. Effetti sekondarji possibli
5. Kif taħżen Zavesca
6. Kontenut tal-pakkett u informazzjoni oħra


1.	X’inhu Zacesca u għaliex jintuża

Zavesca fih is-sustanza attiva miglustat li tappartjeni għal grupp ta’ mediċini li jaffettwaw il-metaboliżmu. Huwa wżat għall-kura ta’ żewġ kundizzjonijiet:

· Zavesca huwa wżat għall-kura tal-marda ta’ Gaucher ta’ tip 1 ħafifa sa moderata fl‑adulti.

Fil-marda ta’ Gaucher ta’ tip 1, sustanza msejħa glucosylceramide ma titneħħiex minn ġismek. Hija tibda takkumula f’ċerti ċelluli tas-sistema immuni tal-ġisem. Dan jista’ jirriżulta fit-tkabbir tal-fwied u tal-milsa, tibdil fid-demm, u mard fl-għadam.

Il-kura normali għal marda ta’ Gaucher ta’ tip 1 hi t-terapija tat-tibdil tal-enzimi. Zavesca jintuża biss meta pazjent ikun ikkunsidrat li mhuwiex adattat għal kura bit-terapija tat-tibdil tal-enzimi.

· Zavesca huwa wżat ukoll għall-kura ta’ sintomi newroloġiċi progressivi fil-marda ta’ Niemann‑Pick ta’ tip Ċ fl-adulti u t-tfal.

Jekk għandek il-marda Niemann-Pick ta’ tip Ċ, xaħmijiet bħal glycosphingolipids jinġabru fiċ-ċelluli ta’ moħħok. Dan jista’ jwassal għal disturbi fil-funzjoni newroloġika bħal moviment bil-mod tal-għajnejn, disturbi fil-bilanċ, biex tibla’, u fil-memorja, u aċċessjonijiet.

Zavesca jaħdem billi jinibixxi l-enzima msejħa ‘glucosylceramide synthase’ li hija responsabbli għall-ewwel pass fis-sintesi tal-biċċa l-kbira tal-glycosphingolipids.


2.	X’għandek tkun taf qabel tieħu Zavesca

Tiħux Zavesca
-	jekk inti allerġiku għal miglustat jew għal xi sustanza oħra ta’ din il-mediċina (imniżżla fis-sezzjoni 6). 

Twissijiet u prekawzjonijiet
Kellem lit-tabib jew lill-ispiżjar tiegħek qabel tieħu Zavesca
· jekk int tbati minn mard tal-kliewi
· jekk int tbati minn mard tal-fwied

It-tabib tiegħek ser jagħmillek it-testijiet li ġejjin qabel u waqt il-kura b’Zavesca:
· eżami biex jiċċekkja n-nervituri ta’ dirgħajk u ta’ riġlejk
· kejl tal-livelli tal-vitamina B12
· sorveljanza tat-tkabbir jekk inti tifel/tifla bil-marda ta’ Niemann-Pick ta’ tip Ċ
· sorveljanza tal-għadd ta’ plejtlits fid-demm

Ir-raġunijiet għal dawn it-testijiet hu li xi pazjenti kellhom tnemnim jew tmewwit f’idejhom u f’saqajhom, jew tnaqqis fil-piż tal-ġisem, meta kienu qed jieħdu Zavesca. Dawn 
it-testijiet ser jgħinu lit-tabib jiddeċiedi jekk dawn l-effetti humiex ġejjin mill-marda tiegħek jew minn kundizzjonijiet eżistenti oħra, jew minħabba effetti sekondarji ta’ Zavesca (ara sezzjoni 4 għal iktar dettalji).

Jekk għandek dijarea, it-tabib tiegħek jista’ jgħidlek biex tbiddel id-dieta tiegħek biex tnaqqas it-teħid ta’ lactose u karboidrati bħal sucrose (zokkor tal-kannamieli), jew biex ma tieħux Zavesca flimkien mal-ikel, jew biex tnaqqas temporanjament id-doża tiegħek. F’ċertu każijiet it-tabib jista’ jippreskrivilek mediċini kontra d-dijarea bħal loperamide. Każijiet tal‑marda ta’ Crohn (marda infjammatorja li taffettwa l‑intestini) ġew irrappurtati f’pazjenti bil‑marda tat‑tip Ċ ta’ Niemann‑Pick li ġew ittrattati b’Zavesca. Jekk id-dijarea tiegħek ma tirrispondix għal dawn il-miżuri, jew jekk għandek xi problemi addominali oħra, kellem lit-tabib tiegħek. F’dan il-kaz, it-tabib tiegħek jista’ jiddeċidi biex jagħmel xi investigazzjonijiet oħra biex jiddetermina jekk hemmx kawża oħra tas‑sintomi tiegħek.

Il-pazjenti rġiel għandhom jużaw metodi ta’ kontraċezzjoni affidabbli waqt il-kura b’Zavesca, u għal 3 xhur wara li titwaqqaf il-kura. 

Tfal u adolexxenti
Tagħtix din il-mediċina lil tfal u adoloxxenti (b’età inqas minn 18-il sena) bil-marda ta’ Gaucher tat-tip 1 minħabba li mhux magħruf jekk dan jaħdimx f’din il-marda.

Mediċini oħra u Zavesca
Għid lit-tabib jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra.
 
Għid lit-tabib tiegħek jekk qed tieħu mediċini li fihom imiglucerase, li kultant jintużaw fl-istess ħin ta’ Zavesca. Dawn jistgħu jnaqqsu l-ammont ta’ Zavesca fil-ġisem tiegħek.

Tqala, treddigħ u fertilità
M’għandekx tieħu Zavesca jekk inti tqila jew jekk qed taħseb biex toħroġ tqila. It-tabib tiegħek jista’ jagħtik aktar informazzjoni. Għandek tuża metodu ta’ kontraċezzjoni effettiv waqt li tieħu Zavesca. Treddax waqt li qed tieħu Zavesca.

Il-pazjenti rġiel għandhom jużaw metodi ta’ kontraċezzjoni affidabbli waqt il-kura b’Zavesca, u għal 3 xhur wara li titwaqqaf il-kura. 

Jekk inti tqila jew qed tredda’, taħseb li tista tkun tqila jew qed tippjana li jkollok tarbija, itlob il-parir tat-tabib jew tal-ispiżjar tiegħek qabel tieħu din il-mediċina.

Sewqan u tħaddim ta’ magni
Zavesca jista’ jikkawża sturdament. M’għandekx issuq, tagħmel użu minn għodda jew tħaddem magni jekk tħossok sturdut.

Zavesca fih sodium
Din il-mediċina fiha anqas minn 1 mmol sodium (23 mg) f’kull kapsula, jiġifieri essenzjalment ‘ħielsa mis-sodium’.


3.	Kif għandek tieħu Zavesca

Dejjem għandek tieħu din il-mediċina skont il-parir eżatt tat-tabib tiegħek. Iċċekkja mat-tabib jew mal-ispiżjar tiegħek jekk ikollok xi dubju.

· Għall-marda ta’ Gaucher ta’ tip 1: Għall-adulti, id-doża tas-soltu hija kapsula (100 mg) tliet darbiet kuljum (filgħodu, wara nofsinhar u filgħaxija). Dan ifisser massimu ta’ tliet kapsuli kuljum (300 mg).

· Għall-marda ta’ Niemann-Pick ta’ tip Ċ: Għall-adulti u adoloxxenti (’l fuq minn 12-il sena), id-doża tas-soltu hija żewġ kapsuli (200 mg) tliet darbiet kuljum (filgħodu, wara nofsinhar u filgħaxija). Dan ifisser massimu ta’ sitt kapsuli kuljum(600 mg).

Għal tfal b’età inqas minn 12-il sena, it-tabib tiegħek ser jaġġusta d-doża tiegħek għall-marda ta’ Niemann-Pick ta’ tip Ċ.

Jekk inti għandek problema bil-kliewi tiegħek tista’ tirċievi doża tal-bidu aktar baxxa. It-tabib tiegħek jista’ jnaqqas id-doża tiegħek, eż., għal kapsula waħda (100 mg) darba jew darbtejn kuljum, jekk inti ssofri minn dijarea meta tieħu Zavesca (ara sezzjoni 4). It-tabib tiegħek ser jgħidlek kemm ser iddum il-kura tiegħek.

Biex tneħħi l-kapsula:
[image: ]

1.	Issepara fil-perforazzjonijiet
2.	Qaxxar il-karta lura fejn hemm il-vleġeġ
3.	Imbotta l-prodott minn ġol-fojl

Zavesca jista’ jittieħed mal-ikel jew mingħajr ikel. Għandek tibla’ l-kapsula sħiħa ma’ tazza ilma.

Jekk tieħu Zavesca aktar milli suppost

Jekk tieħu aktar kapsuli milli suppost, kellem lit-tabib tiegħek immedjatament. Zavesca ntuża fi provi kliniċi b’dożi sa 3000 mg: dan wassal għal tnaqqis fiċ-ċelluli bojod tad-demm u effetti sekondarji oħra li kienu bħal dawk deskritti f’sezzjoni 4.

Jekk tinsa tieħu Zavesca

Ħu l-kapsula li jmiss fil-ħin li suppost. M’għandekx tieħu doża doppja biex tpatti għal kull doża li tkun insejt tieħu. 

Jekk tieqaf tieħu Zavesca

Tieqafx tieħu Zavesca mingħajr ma tgħid lit-tabib tiegħek. 

Jekk għandek aktar mistoqsijiet dwar l-użu ta’ din il-mediċina, staqsi lit-tabib jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd.

L-aktar effetti sekondarji serji:
Xi pazjenti kellhom tingiż jew tnemnim fl-idejn u s-saqajn (osservati b’mod komuni). Dawn jistgħu jkunu sinjali ta’ newropatija periferali, minħabba effetti sekondarji ta’ Zavesca jew jistgħu jkunu dovuti għall-kondizzjonijiet eżistenti. It-tabib tiegħek se jagħmel xi testijiet qabel u waqt kura b’Zavesca sabiex jivvaluta dan (ara sezzjoni 2).

Jekk ikollok xi wieħed minn dawn l-effetti, jekk jogħġbok irrikorri għal parir mediku mit-tabib tiegħek kemm jista’ jkun malajr.

Jekk ikollok ftit tar-rogħda, ġeneralment tregħid tal-idejn, irrikorri għal parir mediku mit-tabib tiegħek mill-iktar fis possibbli. Ħafna drabi r-rogħda tgħaddi mingħajr il-bżonn li titwaqqaf il-kura. Xi drabi jista’ jkun hemm il-bżonn li t-tabib tiegħek inaqqaslek id-doża jew iwaqqaflek il-kura b’Zavesca biex tieqaf ir-rogħda. 

Komuni ħafna: (jistgħu jaffettwaw aktar minn persuna 1 minn kull 10)
L-aktar effetti sekondarji komuni huma dijarea, gass, uġigħ addominali (fl-istonku), tnaqqis fil-piż u tnaqqis fl-aptit.

Jekk titlef xi piż meta tibda l-kura b’Zavesca, tinkwetax. Ħafna drabi il-persuni jieqfu jitilfu l-piż hekk kif il-kura tibqa għaddejja. 

Komuni: (jistgħu jaffettwaw sa persuna 1 minn kull 10)
Effetti sekondarji komuni tal-kura jinkludu uġigħ ta’ ras, sturdament, parasteżija (tnemmin jew tirżiħ), koordinazzjoni mhux normali, ipoestesija (sensazzjoni tal-mess imnaqqsa), dispepsja (ħruq ta’ stonku), tqalligħ (tħossok imdardar), stitikezza u rimettar, nefħa jew skomdu fl-addome (stonku) u tromboċitopenja (livelli mnaqqsa ta’ plejtlits tad-demm). Sintomi newroloġiċi u tromboċitopenja jistgħu jkunu kkawżati mill-marda li ġa hemm.

Effetti sekondarji possibbli oħrajn huma spażmi jew dgħjufija fil-muskoli, għeja, sirdat u tħossok ma tiflaħx, depressjoni, diffikultà biex torqod, tinsa u tnaqqis fil-libido.

Il-biċċa l-kbira tal-pazjenti jkollhom wieħed jew aktar minn dawn l-effetti sekondarji ġeneralment fil-bidu tal-kura jew xi kultant matul il-kors tal-kura. Il-biċċa l-kbira tal-każijiet huma ħfief u jgħaddu pjuttost malajr. Jekk xi wieħed minn dawn l-effetti sekondarji joħolqu problemi, ikkonsulta lit-tabib tiegħek. Hu jew hi tista’ tnaqqas id-doża ta’ Zavesca jew jirrakkomandawlek mediċini oħra biex jgħinu fil-kontroll tal-effetti sekondarji.

Rappurtar tal-effetti sekondarji
Jekk ikollok xi effetti sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Zavesca

Żomm din il-mediċina fejn ma’ tidhirx u ma’ tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-pakkett wara JIS. Id-data ta’ meta tiskadi tirreferi għall-aħħar ġurnata ta’ dak ix-xahar.

Taħżinx f’temperatura ’l fuq minn 30C.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Zavesca

Is-sustanza attiva hi miglustat 100 mg.

Is-sustanzi mhux attivi l-oħra huma:
Sodium starch glycollate,
Povidone (K30),
Magnesium stearate.
Ġelatina,
Titanium dioxide (E171).

Iron oxide iswed (E172),
Shellac.

Kif jidher Zavesca u l-kontenut tal-pakkett

Zavesca huwa kapsula bajda ta’ 100 mg b’“OGT 918” stampata bl-iswed fuq l-għatu u “100” stampata bl-iswed fuq il-korp tal-kapsula.
Kaxxa ta’ 4 strixxi tal-folji, kull strixxa tal-folji fiha 21 kapsula għal total ta’ 84 kapsula.

Detentur tal-Awtorizzazzjoni għat-Tqegħid fis-Suq:
Advanz Pharma Limited
Unità 17, Northwood House
Northwood Crescent
Northwood, Dublin 9
D09 V504
Irlanda
Janssen‑Cilag International NV
Turnhoutseweg 30
B‑2340 Beerse
Belġju

Manifattur:
Janssen Pharmaceutica NV
Turnhoutseweg 30
B-2340 Beerse
Il-Belġju 

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq.

	België/Belgique/Belgien
Janssen-Cilag NV
Tel/Tél: +32 14 64 94 11
janssen@jacbe.jnj.com

	Lietuva
UAB "JOHNSON & JOHNSON"
Tel: +370 5 278 68 88
lt@its.jnj.com


	България
„Джонсън & Джонсън България” ЕООД
Тел.: +359 2 489 94 00
jjsafety@its.jnj.com

	Luxembourg/Luxemburg
Janssen-Cilag NV
Tél/Tel: +32 14 64 94 11
janssen@jacbe.jnj.com


	Česká republika
Janssen-Cilag s.r.o.
Tel: +420 227 012 227

	Magyarország
Janssen-Cilag Kft.
Tel.: +36 1 884 2858
janssenhu@its.jnj.com


	Danmark
Janssen-Cilag A/S
Tlf.: +45 4594 8282
jacdk@its.jnj.com

	Malta
AM MANGION LTD
Tel: +356 2397 6000


	Deutschland
Janssen-Cilag GmbH
Tel: 0800 086 9247 / +49 2137 955 6955
jancil@its.jnj.com

	Nederland
Janssen-Cilag B.V.
Tel: +31 76 711 1111
janssen@jacnl.jnj.com


	Eesti
UAB "JOHNSON & JOHNSON" Eesti filiaal
Tel: +372 617 7410
ee@its.jnj.com

	Norge
Janssen-Cilag AS
Tlf: +47 24 12 65 00
jacno@its.jnj.com


	Ελλάδα
Janssen-Cilag Φαρμακευτική Μονοπρόσωπη Α.Ε.Β.Ε.
Tηλ: +30 210 80 90 000

	Österreich
Janssen-Cilag Pharma GmbH
Tel: +43 1 610 300


	España
Janssen-Cilag, S.A.
Tel: +34 91 722 81 00
contacto@its.jnj.com

	Polska
Janssen-Cilag Polska Sp. z o.o.
Tel.: +48 22 237 60 00


	France
Janssen-Cilag
Tél: 0 800 25 50 75 / +33 1 55 00 40 03
medisource@its.jnj.com

	Portugal
Janssen-Cilag Farmacêutica, Lda.
Tel: +351 214 368 600


	Hrvatska
Johnson & Johnson S.E. d.o.o.
Tel: +385 1 6610 700
jjsafety@JNJCR.JNJ.com

	România
Johnson & Johnson România SRL
Tel: +40 21 207 1800


	Ireland
Janssen Sciences Ireland UC
Tel: 1 800 709 122
medinfo@its.jnj.com
	Slovenija
Johnson & Johnson d.o.o.
Tel: +386 1 401 18 00
 JNJ-SI-safety@its.jnj.com


	Ísland
Janssen-Cilag AB
c/o Vistor hf.
Sími: +354 535 7000
janssen@vistor.is

	Slovenská republika
Johnson & Johnson, s.r.o.
Tel: +421 232 408 400


	Italia
Janssen-Cilag SpA
Tel: 800.688.777 / +39 02 2510 1
janssenita@its.jnj.com

	Suomi/Finland
Janssen-Cilag Oy
Puh/Tel: +358 207 531 300
jacfi@its.jnj.com


	Κύπρος
Βαρνάβας Χατζηπαναγής Λτδ
Τηλ: +357 22 207 700

	Sverige
Janssen-Cilag AB
Tfn: +46 8 626 50 00
jacse@its.jnj.com


	Latvija
UAB "JOHNSON & JOHNSON" filiāle Latvijā
Tel: +371 678 93561
lv@its.jnj.com

	United Kingdom (Northern Ireland)
Janssen Sciences Ireland UC
Tel: +44 1 494 567 444
medinfo@its.jnj.com

	
	


Dan il-fuljett kien rivedut l-aħħar f’ 


Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: https://www.ema.europa.eu. Hemm ukoll links għal siti elettroniċi oħra dwar mard rari u l-kura.

